**3. MELLÉKLET: Nagykereskedelmi viszonteladói barangolási hozzáférés szerződés**

Nagykereskedelmi viszonteladói barangolási hozzáférési szerződés

a

**Magyar Telekom Nyrt.**

H - 1097 Budapest

Könyves Kálmán krt. 36.

Magyarország

.....................................................

(a továbbiakban "**Magyar Telekom**")

és

**<<Partner>>**,

cím

.....................................................

(a továbbiakban „**Partner**”)

# Bevezetés

* 1. Felek akaratukkal egyezően kijelentik, hogy a Partnernek a Magyar Telekom nagykereskedelmi barangolási hozzáférésre vonatkozó Igénybevétele–alapján az MT RRO szerinti nagykereskedelmi viszonteladói barangolási hozzáférés szerződést kötnek, mely keretében Partner barangolást végző ügyfelei számára a Magyar Telekom ezen típusú szolgáltatásai elérhetővé válnak.
  2. A nagykereskedelmi viszonteladói barangolási hozzáférési szerződés technológiai részletei alapvetően a BEREC Iránymutatások, GSMA munkacsoportok ide vonatkozó dokumentumain valamint a Magyar Telekom üzemelő technológiai megoldásain és azok szabvány dokumentumain alapulnak..

# Hozzáférés kezdete

* 1. A nagykereskedelmi viszonteladói barangolási hozzáférés kereskedelmi indulása, igénybevételének kezdő dátuma az a dátum, melyet megelőzően a Felek egymás számára írásban visszaigazolták, hogy az összes hálózati oldali, számlázási rendszeri, és bármely egyéb tesztelési szükséglettel rendelkező rendszerek közötti interfész kompatibilitási, ellenőrzési folyamat sikeresen lezárult.

# Definíciók

* 1. A definíciókat az MT RRO 1. Melléklete tartalmazza.

# A Szerződés tárgya

* 1. Felek a jelen nagykereskedelmi viszonteladói barangolási hozzáférési szerződésben rögzítik a szabályozott nemzetközi roaming szolgáltatás nyújtásával kapcsolatos együttműködésük részletes feltételeit.
  2. Felek között létrejövő szerződéses jogviszonyban a Partner a kiskereskedelmi szolgáltató, míg a Magyar Telekom a nagykereskedelmi szolgáltató. Az előfizetők részére az előfizetői szolgáltatást a Partner nyújtja. A Magyar Telekom nagykereskedelmi szolgáltatására Felek a jelen Szerződést kötik, míg a Partner közvetlenül köt szerződést az Előfizetőkkel. A nagykereskedelmi biszonteladói barangolási hozzáféréssel kapcsolatban a Magyar Telekom kizárólag a hálózat biztosításáért, az ehhez kapcsolódó tevékenységek ellátásáért és egyes műszaki, technikai támogató feladatok ellátásáért felelős. A Partner ellát minden egyéb, a Szolgáltatás nyújthatóságához kapcsolódó feladatot.
  3. Magyar Telekom Partner számára az MT RRO-ban meghatározott és a jelen Szerződésben rögzített módon szabályozott barangolási hang, SMS, MMS és adatátviteli biztosít.
  4. Magyar Telekom hálózatán már korábban nagykereskedelmi hozzáférési szolgáltatással kiszolgált Partner számára a szabályozott szolgáltatások viszonteladói értékesítéséhez szükséges technikai feltételeket kialakítja, biztosítja, a Partnerrel egyeztetettek szerint.
  5. Magyar Telekom hálózatán korábban még nagykereskedelmi hozzáférési szolgáltatást ki nem alakított Partner részére Magyar Telekom az adott rendelkezésre álló lehetőségeket Partnerrel egyezteti, a rendelkezésre álló lehetőségektől eltérő igény esetén műszaki megvalósíthatósági tanulmányt készít, vagy műszaki megvalósíthatóság hiányában arról az igénybejelentő partnert tájékoztatja.

# Szolgáltatások

* 1. Magyar Telekom a Partner számára
     1. Szabályozott barangolásos hívás szolgáltatást,
     2. Szabályozott barangolásos SMS-üzenet szolgáltatást,
     3. Szabályozott barangolásos adatátviteli szolgáltatást

biztosít.

* 1. Ezen szolgáltatások Magyar Telekom saját barangolási szolgáltatásához hasonló minőségben kerülnek Partner számára viszontértékesítési konstrukcióban átadásra, kialakításra.
  2. A szolgáltatások elérhetősége változhat a műszaki és hálózati funkcionalitások függvényében.

# Szolgáltatás módosítások kezelése

* 1. Amennyiben Partner a Magyar Telekom felé bármely igénybevett Szolgáltatására vonatkozóan módosítási szándékot jelent be, úgy Felek megvizsgálják ezen módosítás implementálási lehetőségét, költségét, egyéb rendszerekre való kihatását.
  2. A módosítások megtételét követően Felek
     1. hálózat és számlázási rendszer együttműködési teszteket,
     2. adminisztrációs tevékenység teszteket végeznek.
     3. és megállapodnak a szolgáltatás módosítás átvezetésének dátumáról, költségviselés mértékéről és módjáról.
  3. Magyar Telekom a Partner részéről 12 havi forgalmi előrejelzést vár el az igénybejelentéssel egy időben minden olyan szabályozott barangolási szolgáltatásra vonatkozóan, melyet nyújtani kíván. Az előrejelzés szabályait az MT RRO Törzsrész IV.5. pontja tartalmazza.
  4. Magyar Telekom a Partner részéről bankgarancia állítását várja el az MT RRO Törzsrész IX.2.3.4 pontja és a 4. melléklet szerinti bankgarancia levél minta szerint.

# Díjak, számlázás

* 1. A jelen szerződés szerinti díjakat a mindenkor hatályos MT RRO 5.sz. melléklete tartalmazza.
  2. A Magyar Telekom az MT RRO IX.2 pontban foglaltaknak megfelelően nyújtja be számláit Partner felé.

# TAP implementáció

* 1. Felek a Szolgátlatás kialakítása során a GSMA referencia dokumentuma szerinti TAP-ot kell implementáljanak.

# Számlázási interfész

* 1. Felek a műszakilag optimálisan megvalósítható számlázási interfészeket alakítják ki egymás között, lehetőség szerint a GSMA referencia dokumentumaiban szereplők szerint.

# Ügyfélszolgálat

* 1. Az ügyfélszolgálati felelősségekről a Felek a végleges nagykereskedelmi viszonteladói barangolási hozzáférés szerződésben meghatározottak szerint határoznak.
  2. Az előfizetők részére a Partner az értékesítés helyszínén saját hatáskörben személyes ügyfélszolgálati tevékenységet lát el és kezeli a barangolási hozzáférési szolgátlatásokkal kapcsolatos reklamációkat (1. szintű hibaelhárítás), valamint call centert és alap szintű hibakezelési rendszert üzemeltet. Ettől eltérő igény teljesítése külön szerződést igényel.

# Titoktartás

* 1. A Felek az MT RRO 6. számú Melléklete szerint titoktartási nyilatkozatot tesznek, melyet Felek a jelen szerződés elválaszthatatlan részének tekintenek.

# Adatvédelem

* 1. Partner tájékoztatja saját barangolást végző ügyfeleit, hogy adott esetben a látogatott hálózatban az adatkezelésre vonatkozó szabályozás a honos szabályozástól eltérő lehet.

Felek megerősítik, hogy adatkezelési tevékenységük során maradéktalanul megfelelnek a hatályos adatvédelmi jogszabályoknak és uniós jogi aktusoknak

# Fraud megelőzés

* 1. Felek kötelezettséget vállalnak arra, hogy a GSMA alapdokumentumai szerinti Fraud megelőzési folyamatot tartanak fent.

# Felek kötelezettségei és jogai

* 1. A Magyar Telekom vállalja, hogy a jelen Szerződés szerinti szolgáltatásokat folyamatosan biztosítja a Partner számára.
  2. A Magyar Telekom biztosítja a mobil hálózati kapacitást a Partner előfizetői részére a saját kiskereskedelmi ügyfelei felé vállalt műszaki és minőségi paraméterekkel megegyezően.
  3. A Magyar Telekom vállalja, hogy a Partner kiskereskedelmi számlázását, és hívásrészletező összeállítását elősegítő hívásadatokat a TAP fájlokban naponta a Partner rendelkezésére bocsátja.
  4. A különböző típusú hatósági adatszolgáltatási megkeresések megválaszolásának folyamata szerint az barangolást végző ügyfélre vonatkozó adattal kapcsolatos megkeresést a Partner saját adatbázisa alapján, saját hatáskörben megadja.
  5. Partner felelőssége, hogy szándékos vagy szándékolatlan fraud eseményt követően a Magyar Telekomot az őt ért kár mértékéig kártalanítsa.

# Szolgáltatás felfüggesztése, szüneteltetése

* 1. A szolgáltatás felfüggesztését és szünteltetését az MT RRO IX.3 pontja tartalmazza.

# Vis major

* 1. Egyik Fél sem felelős, ha a késedelem vagy a szerződéses kötelezettségek nem teljesítése vis major esemény miatt következik be. Vis major esemény bekövetkezésekor, az érintett Félnek haladéktalanul írásban közölnie kell a másik Féllel az esemény körülményeit, okát és várható időtartamát. Az érintett Fél köteles minden ésszerű erőfeszítést megtenni annak érdekében, hogy szerződéses kötelezettségeinek teljesítését ésszerű időn belül folytathassa, vagy olyan lehetséges teljesítési módot találjon, amelyet a vis major esemény nem gátol. A jelen Szerződésben rögzített határidőket a Felek a vis major esemény időtartamával meghosszabbítják

# A Szerződés hatálya

* 1. A jelen Szerződés annak mindkét fél általi aláírását követően, a bankgarancia szerződésszerű benyújtásával lép hatályba.
  2. A Szerződést Felek12 hónapos határozott időtartamra / határozatlan időtartamra (megfelelő kiválasztandó) kötik meg egymással.

# A Szerződés megszűnése

A Szerződés megszűnésének szabályait az MT RRO Törzsrész IX.7 pontja tartalmazza.

# Szerződés, mellékletek módosítása

Amennyiben a jelen Szerződés eltérően nem rendelkezik, ármely kiegészítés, módosítás a Szerződéshez, mellékletekhez kizárólag Felek írásbeli megállapodása alapján lehetséges.

* 1. Különösen:

1. új szolgátlatás implementálásáról Magyar Telekom a Partnert legalább a szolgátlatás implementálását megelőzően 30 nappal értesíti, amennyiben az az igénybe vett nagykereskedelmi barangolási hozzáférésre vonatkozóan bárminemű hatással lehet.
2. Magyar Telekom a Szerződésben kezelt szolgáltatás megszüntetéséről a Partnert legalább 60 nappal előre tájékoztatja
3. Magyar Telekom a Szerződésben kezelt szolgátlatások díjainak módosításáról a Partnert legalább 60 nappal előre értesíti. Ezen díjmódosításokat a Szerződésen átvezetik.
   1. A GSMA műszaki referencia dokumentumokra való hivatkozásokat megfelelő rendszerességgel Magyar Telekom felülvizsgálja. A Felek a GSMA-tól eltérő műszaki megoldást is kialakíthatnak, amennyiben ez mindkét Fél akaratával egyező és Felek a kereskedelmi alapú költségviselés feltételeiben megállapodnak.
   2. Felek jóhiszemű tárgyalásokat folytatnak, hogy az időközben esetlegesen GSMA műszaki referencia dokumentumokban történő változásokat, módosulásokat a Szerződésen átvezessék.

# Különleges esetek

* 1. Jogutódlás

A Szerződésben meghatározott jogok és kötelezettségek a nem átruházhatóak a másik Fél hozzájárulása nélkül.

* 1. Részleges érvénytlenség

Ha a Szerződés vagy bármely rendelkezése érvénytelen és végrehajthatatlan rendelkezéseket tartalmaz, az nincsen kihatással a Szerződés egészére. A Felek törekednek arra, hogy jóhiszemű tárgyalások útján az érvénytelen és végrehajthatatlan Szerződés részeket megfelelően módosítsák, hogy azok végrehajthatóvá váljanak.

* 1. Értesítések, nyilatkozatok

A Feleknek a Szerződéssal kapcsolatban egymáshoz intézett értesítései akkor tekinthetők megfelelően teljesítettnek, amennyiben azt az előre meghatározottak szerint szerint, ill. a Partner által meghatározott kapcsolattartóként megjelölt személy címére, székhelyére (telephelyére) címezve, írásban levél, e-mail útján küldték meg. Amennyiben a kapcsolattartók személye változik, köteles az érintett Fél a másik Felet erről haladéktalanul értesíteni, s kapcsolattartási adatokat a Felek kötelesek aktualizálni. A kapcsolattartási adatok aktualizálása nem igényli a jelen Szerződés módosítását.

Az értesítések ajánlott levél esetén a postára adás napját követő 5. napon tekintendők megérkezettnek. Vita esetén a feladónak kell a kézbesítést igazolni.

Kézbesítettnek kell tekinteni a tértivevénnyel megküldött értesítést akkor is, ha a címzett az átvételt megtagadta vagy két egymás utáni kézbesítést követően nem kereste jelzéssel érkezik vissza.

Az értesítések és dokumentumok nyelve magyar, ezért jogvita, vagy szövegértelmezési vita esetén bármilyen hivatalos idegen nyelvű fordítással szemben a magyar nyelvű szöveg az irányadó.

* 1. Jogszabályoknak és szabályozási kötelezettségeknek való megfelelés

Felek a mindenkor hatályos jogszabályoknak, elektronikus hírközlésre vonatkozó szabályoknak felelnek meg.

# Irányadó jog

* 1. Jelen Szerződésre vonatkozóan a magyar jog az irányadó.

# Viták rendezése

* 1. Felek megállapodnak abban, hogy vitás esetekben jóhiszemű tárgyalásokat folytatnak. Amennyiben ezek nem vezetnek ereményre, úgy jogvitás eljárást kezdeményezhetnek az Eht. 57. § és a Roaming Rendelet szabályai szerint. Felek a járásbíróság hatáskörébe tartozó ügyekben alávetik magukat a Budai Központi Kerületi Bíróság, a törvényszék hatáskörébe tartozó ügyekben pedig a Tatabányai Törvényszék kizárólagos illetékességének.
  2. A jelen Szerződésben nem szabályozott kérdésekben az MT RRO rendelkezései az irányadóak.

# Aláírás

Hely ...................................... Hely ......................................

Idő ...................................... Idő:......................................

.............................................. ..............................................

Magyar Telekom Partner